《桃源行》
宋代·王景月

秦皇有地包沙漠，秦民无地堪托足。
民心咫尺不戴秦，秦令安能到空谷。
商山紫芝青门瓜，武陵洞底栽桃花。
草木不共人逃去，虞妃山赭良堪嗟。
秦皇一世二世歇，秦民万世桃花月。
渔子相逢五百年，已闻几度乾坤裂。
靖节先生曾作记，只云贤者兹避世。
时人浪作神仙传，空自渺茫涉奇异。
所种柴桑五株柳，胜是武陵千树桃。

作者简介：王景月，字景阳，号民山，瑞安（今属浙江）人（《东瓯诗存》卷九）。今录诗二首。